П Р О Т О К О Л    № 33

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

14 октомври 2014 г.

Днес, 14.10.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт ( Комисията по натовареност ) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

Присъстват от администрацията на ВСС експертните сътрудници към комисията: Красимира Василева – началник отдел „ЮОДКВСС”, дирекция „Правна”, и Румен Митев – главен експерт статистик, отдел „САОД”, дирекция „ИТСС”.
На основание решение на комисията по Протокол № 22/11.06.2013 г., т. 6, както и в изпълнение на дейност 1.6., залегнала в Годишния план за дейността на комисията за 2014 г., в днешното заседание присъстват Николина Шошева, Ирена Павлова, Виктория Габровскса - студенти от юридически факултет, които провеждат стаж в Администрацията на Висшия съдебен съвет.

1. ОТНОСНО: Извлечение от Протокол № 36/07.10.2014 г. /т. 2/ от заседание на Комисия „Публична комуникация” относно преглед на текущото изпълнение на Плана за действие за изпълнение на комуникационната политика на ВСС 2014-2018 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение решението на Комисия „Публична комуникация” по т. 2.3., Протокол № 36/07.10.2014 г.

2. ОТНОСНО: Проект на Двустранно споразумение за насърчаване и развитие на взаимодействието и сътрудничеството в областта на осъществяване на съдебната реформа и в частност обединяване на усилията за реформиране на съдебната карта на Република България, което да се сключи между Висшия съдебен съвет и Министерството на транспорта, информационните технологии и съобщенията.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Одобрява Проекта на Двустранно споразумение с направените уточнения.
2.2. Възлага на експертния сътрудник Красимира Василева да оформи текста на проекта съобразно проведената дискусия.
2.3. След оформяне на текста на проекта същият да бъде изпратен на МТИТС за становище и предложения за допълване.

3. ОТНОСНО: Проект на Меморандум за сътрудничество между Висшият съдебен съвет на Република България и Националния център на щатските съдилища в областта на разработване, приемане и въвеждане в приложение на система за натовареност в съдилищата на Република България.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Предлага на Комисия „Международна дейност” съвместно с КАОСНОСВ да обсъдят Проекта за Меморандум за сътрудничество между ВСС на Република България и Националния център на щатските съдилища.
3.2. Изпраща решението и проекта на меморандума на Комисия „Международна дейност”, за сведение.

ПРЕДСЕДАТЕЛ
НА КОМИСИЯТА:  /п/  КАЛИН КАЛПАКЧИЕВ